# Sejtautomata

A program célja a John Conway-féle sejtautomata játék különböző variációinak szimulálása, a szimuláció grafikus megjelenítése.

## A játék

A szimuláció egy négyzet alakú rácson történik. A cellák minden iterációban "élő" vagy "halott" állapotban vannak. A következő iterációbeli állapotuk az élő szomszédjaik száma és a saját állapotuk alapján dől el. (Szomszédosak azok a cellák, amiknek van közös csúcsuk.) Tehát egy élő cella "meghalhat" és egy halott cella "megszülethet" attól függően, hogy hány szomszédja él.

A játék-variációk a szabályrendszerükben különböznek. A szabályok arra vonatkoznak, hogy milyen számú élő szomszéd esetén születik meg egy halott, illetve marad életben egy élő cella. Ezt a két számhalmazt a következő módon jelöljük:

Például a "B3/S23" kód a John Conway által kitalált népszerű verzióját jelenti a játéknak. A kód két részre oszlik: A B (*born*) után következő számjegyek a '/' jelig határozzák meg, hogy milyen számú élő szomszéd esetén születik meg egy halott cella. Az S (*survive*) után következő számjegyek pedig a túlélést jelentő számok. (A példában 3 élő szomszédnál a halott cella megszületik és 2 vagy 3 élő szomszédnál az élő cella életben marad, különben meghal.)

## A program funkciói

A program képes a szimulációt valós időben futtatni, a különböző szabályrendszereket alkalmazni, a táblát módosítani. A tábla állását és a szabályrendszert fájlba lehet menteni, onnan be lehet tölteni.

Indításakor egy főmenü jelenik meg. Itt lehet választani, hogy egy korábban mentett fájlt szeretnénk betölteni vagy alapállásból indítjuk a szimulációt. Ezután a szimulációs ablak jelenik meg, ahol a táblát láthatjuk, mellette pedig a vezérlő komponenseket. Ezekkel lehet a szimulációt elindítani/megállítani, a sebességet állítani, a szabályrendszert és a tábla méretét módosítani. Az állást lehet törölni és randomizálni. Menteni és betölteni is lehet innen. Az egyes cellák állapotát rájuk kattintva tudjuk kapcsolni. Ezeket a műveleteket csak akkor végezhetjük el, ha a szimulációt megállítottuk.

## Megoldások

A programot Java nyelven írom. A grafikus interfészhez a swing könyvtárat használom. A program külön szálon fogja kezelni a szimulációt és a UI-t. A UI funkcióit eseményvezérelten oldom meg. A teszteléshez JUnit-ot fogok használni.

A szimulációt és a UI-t kezelő objektumok jól elkülöníthetőek, ezért ezeket külön package-be fogom rendezni. Külön objektumok lesznek a cellák, a tábla, és a szabályrendszer. A tábla szimulálására lesz egy Simulator osztály, ami egy tábla-megjelenítő és egy tábla-manipuláló interfészen kersztül kommunikál a többi objektummal, hogy valós időben szimulálja a játékot. A Szimulációs ablak ezt a Simulator osztályt kezeli.

A két ablaktípus közül a szimulációs ablaknak sok komponense van, ezért ezeket panelekbe szervezem, amiket külön osztályok valósítanak meg. Ezek kommunikálnak a fő ablakkal.

A mentést Java szerializáció segítségével valósítom meg. Csak a tábla állását és a szabályrendszert kezelő objektumok lesznek elmentve.